**Екі дос**

    Бір күні екі дос орманда келе жатады. Кенеттен алдарынан бір аю шыға келеді. Сол кезде біреуі қаша жөнеледі, екіншісі талға өрмелеп жасырынып қалады. Қашқан жігіт ортада қалып кетеді.

   Алайда, не істерін білмей тұрғанда, ойына «Өлген адам сияқты жерге етбетіммен жата қалсам, бәлкім құтылып кетермін» деп жерге жата қалады.

   Аю келіп оны иіскелей бастағанда демін жұтып, дем алмай жатады. Аю кеткен соң талға өрмелеп кеткен досы төмен түсіп, досының қасына келіп, күліп: «Айтшы ал, аю сенің құлағыңа не деп сыбырлады?» дейді.

Сонда досы:  «Досына қауіп-қатер төніп тұрғанда қашып кеткен адамдардан сақтану керектігімді, айтты» дейді.

**Қасқыр мен кірпі**

   Орман шетінде домалаңдап бара жатқан кірпіні аш қасқыр бас салады. Бірақ  тұмсығы мен тамағы қанға боялып шыға келеді. Озбырлығын, қомағайлығын білдіргісі келмеген қасқыр кірпіге:

    – Бетіңнен сүйейін деп едім, сен  –  ақ қырынбайды екенсің ғұмыры бір,  -  деп сылтаурады.

    Кірпі қылтаңдарының арасынан біздей тұмсығын шығарып, сықылықтай күледі де:

    –Асықпа, қасеке, сендердің азуларың түгел  қағылып біткен күні мен де қырына бастаймын, - дейді.

**Үш жалқау**

     Ертеде бірінен  –  бірі өткен ағайынды үш жалқау болыпты. Бар бітіретіндері бас көтермей ұйықтай беру екен.

    Бірде үшеуі жолға шығыпты. Тоғай арасына келгенде, мәуелі ағаш көлеңкесіне қисая кетіпті. Бірінші жалқау:

     – Е... құдай, мына өріктер піссе, - депті.

    Екіншісі:

    –Ауызға келіп түссе, - депті.

   Сонда үшіншісі оларды міней сөйлеп:

   –Түу, соны айтуға қалай ерінбейсіңдер, - депті.

**Егінші мен балшы**

    Алдамшы бір адам ауылға келіп, адамдарды айналасына жинап, оларға келешектері туралы болжам жасайтынын айтады. Оның жанына бір топ адам жиналады.

    Мұны естіген бір егінші де, қызығып, бал аштырмақшы болып, балшыға келеді. Балшы адам әдемі сөздер айтады. Соңында кетпекші болған егіншіден ақшасын сұрайды.

    - Ненің ақшасы? – дейді егінші. Сен өткенді де, келешекті де білесің. Қалтамда ақшамның жоғында білуің керек. Сөйлегендерің шын болса, ақшаны сол кезде беремін. Ал, қош болып тұр, – дейді егінші.