**«Шаңырақ сыны» байқауы**

1.Жиналыпсыз сәтті күні бәріміз де,

Үлкен – кіші, жасымыз, кәріміз де.

Төрлетіңдер , қадірменді қонақтар,

Жайнаган мына біздің төрімізге.

*-Қайрлы күн, бүгінгі «Шаңырақ сыны» байқамузға қош келдініздер!*

2.Уа, халайық , халайық,

Мұнда назар салайық.

Ата жолын жалғамақ,

Ел дәстүрін сақтамақ

Ел намысын қорғамақ,

Жанұя шықсын ортаға

**Бүгін мықты атаңбақ, - деп ортаға сайыскерлерімізді шақырамыз.**

1.Шын жүйріктер сыналады жарыста,

Жарыстың ба орта жолда қалыспа.

Әділ қазы бағалайды сіздерді,

Жеңіс – мәре жақын ба, әлде алыс па? – демекші, сіздерді қазылар алқасымен таныстырып өтейін. (Қазылар алқасымен таныстыру)

Сайыстың өтілу барысын түсіндірсем, сайыс 6 бөлімнен тұрады.

(Сайыскерлердің реттік номеріе анықтау)

2.Сәлемдесу – игі дәстүр киелі,

Сөзбен қарап, кейде шешер шиені.

Жақсы сөзге жан семірер қашанда,

Жолданады сайыскерлер сәлемі!

**1 бөлім: «Сәлем – сөздің анасы»**

(Қатысушылар рет-ретімен өздерін таныстырады бала: **7 атасымен таныстыру, ана: қандай жүзге жатасыз ?, әже: руыңыз қандай ?** )

**2 бөлім: «Қасиетті жетілік»**

Қазақ халқында жеті саны киелі деп есептеледі. Аптада жеті күн бар. Көкті жеті қабат, жерді жеті қат десе, көшпенділер ұғымында күннің өзі жеті бөлікке бөлінген. Білімдар кісіні «жеті жұрттың тілін білген» деген.

Ендеше, сайыскерлеріміз қима қағаздарды таңдау арқылы артындағы 7 сұраққа жауап береді. Бірінші 3 сұраққа балалары, екінші екі сұраққа аналары және соңғы 2 сұраққа әжелері жауап береді.

1отбасы:

1. Қазақ әліпбиінде қанша әріп бар? (42 әріп бар)
2. Анаңның жолдасы(күйеуі) саған кім болады? (әкем)
3. Қазақтың ұлттық аспабы (домбыра)
4. Жоғарғы сұрыпы ұннан не дайындайды? (торт)
5. Ақ түстес химиялық қопсытқыш, суда тез ериді. Бұл не? (ас содасы)
6. 12 жылда қайталанатын жас ( Мүшел)
7. Жүз жасаған қазақ ақыны кім? (Жамбыл)
8. отбасы:
9. . Қазақстан Республикасының рәміздеріне не жатады? (әнұран, елтаңба, ту)
10. Бүгін аптаның қай күні? (сейсенбі)
11. ҚР мемлекеттік тіл? (қазақ тілі)
12. Екінше сортты ұннан не дайындауға болады? (пряник, қара нан, бәліш, печенье)
13. Жұмыртқа ағының қандай қасиеті бар? (көбіктенеді)
14. Төртінші мүшел неше жас? (49 жас)
15. Ұлттық аспапта орындалатын әуен? (күй)
16. отбасы:
17. . Су қандай күйде болады? (сұйық, қатты, газ)
18. 16желтоқсан қандай мереке? (Тәуелсіздік күні)
19. 12 ай? (Жыл)
20. Қалампырды, негізінен, қандай тағам әзірлеу үшін қамырға қосады? (пряник)
21. Құймақ пісіру үшін қандай табаны пайдаланады? (түбі қалың, шойың таба)
22. Жылдан құр қалған жануар? (Түйе)
23. Ұя салмайтын кұс (Көкек)
24. отбасы:
25. Жеңіс күні қашан? (9 мамыр)
26. Көру мүшесі не? (Көз)
27. Қазақтын батыр қыздары? (Әлия мен Мәншүк)
28. Қамырдың барлық түрлерін әзірлеудің негізгі шикізаты не? (ұн)
29. Жоғары тағамдық сапасы татымдық дәмі және хош иісі бар. Бұл не? (бал)
30. Төрт түлік малға нелер жатады? (қой, сиыр, түйе, жылқы)
31. Жыл басы не? (тышқан )

3 бөлім: **«Ән - көңілдің ажары»**

Абай атамыз бұлай деген еді:

Өлең – сөздің патшасы, сөз сарасы,

Қиыннан қиыстырар ер данасы.

Тілге жеңіл, жүрекке жылы тиіп,

Теп – тегіс жұмыр келсін айналасы.

Бұл бөлімде сайыскер әжелер әң шырқайды (караоки)

1. **Құстар қайтып барады**
2. **Ана туралы жыр**
3. **Алғашқы махаббат**
4. **Қайдасындар, достарым**

**4 бөлім: «Ас – адамның арқауы»**

Көрсетті өнер әр салада сайысып,

Қимылдарды жүргендей бір жай ұшып.

Мерекелік ас мәзірін жасапты,

Аналарың дем арада майысып.

Аналарымыз мерекелік ас мәзірін әкеліп, дайындалу жолдарымен таныстырады.

**5 бөлім : «Өнерлінің өрісі кең»**

Күлкі өмір ұзартар,

Деген сөз бар қазақта.

Әзілдейік, күлейік,

Айналдырмай мазаққа.

Бұл бөлімде әжесі, анасы мен баласы бірігіп, көрініс көрсетіп,

Әртістік шеберлігін көрсетеді. Сынып оқушыларының көмектесуіне болады.

Ертегі:

1. **Екі дос**
2. **Қасқыр мен кірпі**
3. **Үш жалқау**
4. **Егінші мен балшы**

Кімдер жүйрік, өнерпаз білейкіші,

Жанұяның мықтысы деп жүрейікші.

Қазыларға тек ғана әділдікті,

Сайыскерге сәттілік тілейікші, - деп, әділ де, әсем баға беруші әділ қазылар алқасына сөз береміз.

Сайыскерлерді марапаттау.

Ата – аналарға сөз беру.